آذربایجان ساوونما باخانلیغی ارمنیستانین ساوونما باخانی آرشاک کاراپئتیانین قاراباغ‌دا روسیانین کنترلوندا اولان بؤلگه‌یه سفرینی «تخریبات» اولاراق دگرلندیردی و بو قونودا اویاردی.
باخانلیقدان وئریله‌ن یازی‌لی آچیقلامادا کاراپئتیانین ارمنی اهالینین یاشادیغی و موقتی اولاراق روس عنصورلارینین نظارتین‌ده اولان آذربایجان تورپاقلارینا قانون‌سوز سفر ائتدیپگی بیلدیریلدی.
آچیقلامادا،
«ارمنیستان ساوونما باخانینین ایجازه‌سیز آذربایجان تورپاقلارینا گیرمه‌سی، یاسادیشی ارمنی قوشونلاری ایله گؤروشمه‌سی و ساواشا حاضر اولما قونوسونداکی فیکیرلرینی بیلدیرمه‌سی حربی-سیاسی تخریبات‌دیر» ایفاده‌سین ایشلدیلدی.
کاراپئتیانین سفرینبن آذربایجان، ارمنیستان و روسیا پرزیدنتلرینین ۱۰ نوامبر ۲۰۲۰ده ایمضالادیغی اوچلو بیاننامه‌نین ایل‌دؤنومو عرفه‌سین‌ده بیلینجلی شکیل‌ده ائدیلدیگی بیلدیریلن آچیقلامادا،
«ارمنیستانین سیاسی و حربی رهبرلیگی اوچلو بیاننامه‌نین حکملرینی آغیر شکیل‌ده پوزاراق، بؤلگه‌ده‌کی دورومو قصداً گرگینلش‌دیرمه‌یه و روسیا قوه‌لرینین فعالیتینه کؤلگه سالماغا چالیشیر» دئییلدی.
